ประจำเดือนมา18-21 ฉีดยาคุมแบบ3เดือน วันที่24 มีเพศสัมพันธ์25มีโอกาศท้องไหมค่ะ หลั่งนอกค่ะ
สวัสดีค่ะ หากประจำเดือนมาวันที่ 18-21 ธ.ค. แล้วได้เริ่มฉีดยาคุมวันที่ 24 ธ.ค. เท่ากับฉีดยาในวันที่ 7 นับจากวันแรกที่มีประจำเดือนมา ซึ่งเลย 5 วันไปแล้ว ดังนั้น ยาฉีดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอไปอย่างน้อย 7 วันก่อนค่ะ ทั้งนี้ หากได้มีเพศสัมพันธ์ไปแล้วในวันที่ 25 ธ.ค. ก็จะมีโอกาสตั้งครรภ์ได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ดังนั้น ก็อาจต้องพิจารณาทานยาคุมฉุกเฉินไปค่ะ